text: Pas på: Skybrud i sigte for syd- og sønderjyderne
  05 juli 2014 kl. 06.30
  DMI varsler risiko for skybrud i flere syd- og sønderjyske kommuner lørdag.
  Bor du i Vejen, Billund, Haderslev, Sønderborg eller Aabenraa, risikerer du lørdag at få 15 mm regn i løbet af bare en halv time.
  DMI varsler nemlig skybrud til store dele af Fyn og Jylland i løbet af lørdag.
  Vagthavende ved DMI oplyser, at der fra sidst på eftermiddagen og aftenen ventes kraftige tordenbyger. Og bygerne kan altså blive så kraftige, at de udvikler sig til skybrud.
   
  Det skal du være opmærksom på ved de kraftige tordenbyger:-Fare for lynbrande- Risiko for nedbrud af elektriske systemer- Risiko for mange fejlalarmer fra automatiske anlæg.Risici ved skybrud:-Fare for oversvømmelse af lavtliggende områder.-Oversvømmelse af kældre.- Vand på kørebanerne.- Nedsat sigtbarhed.
  
  